รัฐบาลไทย-ข่าวทำเนียบรัฐบาล-​'วราวุธ'​ ติดตามโครงการพัฒนาป่าไม้​ และโครงการพัฒนาระบบน้ำบาดาล​ สนับสนุนการสร้างศูนย์เรียนรู้เฉลิมพระเกียรติเชื่อมโยงการอนุรักษ์ ฟื้นฟูทรัพยากร ป่าไม้ และนํ้า วัดเทพนิมิตรสุดเขตสยาม​ เชียงราย
วันอังคารที่ 13 เมษายน 2564
​'วราวุธ'​ ติดตามโครงการพัฒนาป่าไม้​ และโครงการพัฒนาระบบน้ําบาดาล​ สนับสนุนการสร้างศูนย์เรียนรู้เฉลิมพระเกียรติเชื่อมโยงการอนุรักษ์ ฟื้นฟูทรัพยากร ป่าไม้ และนํ้า วัดเทพนิมิตรสุดเขตสยาม​ เชียงราย
​'วราวุธ'​ ติดตามโครงการพัฒนาป่าไม้​ และโครงการพัฒนาระบบน้ําบาดาล​ สนับสนุนการสร้างศูนย์เรียนรู้เฉลิมพระเกียรติเชื่อมโยงการอนุรักษ์ ฟื้นฟูทรัพยากร ป่าไม้ และนํ้า วัดเทพนิมิตรสุดเขตสยาม​ เชียงราย
'วราวุธ'​ ติดตามโครงการพัฒนาป่าไม้​ และโครงการพัฒนาระบบน้ําบาดาล​ สนับสนุนการสร้างศูนย์เรียนรู้เฉลิมพระเกียรติเชื่อมโยงการอนุรักษ์ ฟื้นฟูทรัพยากร ป่าไม้ และนํ้า วัดเทพนิมิตรสุดเขตสยาม​ เชียงราย
วันนี้​ (13​ เมษายน​ 2564) เวลา​ 15.30 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​​ (รมว.ทส.) พร้อมด้วย​​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ (ปกท.ทส.)​ ลงพื้นที่วัดเทพนิมิตรสุดเขตสยาม​ อําเภอเชียงของ​ จังหวัดเชียงราย​ เพื่อรับฟังรายงานความคืบหน้าผลการปฏิบัติงาน​ โครงการพัฒนาป่าไม้​ และโครงการพัฒนาระบบน้ําบาดาล​ รวมทั้ง​ รับฟัง​รายงานผลการดําเนินโครงการศูนย์ศึกษาพัฒนาและส่งเสริมการเรียนรู้อนุรักษ์​ ดิน​ น้ํา​ ป่า​ เฉลิมพระเกียรติ วัดเทพนิมิตรสุดเขตสยาม​ ซึ่งเป็นโครงการที่มีแนวคิดในการขับเคลื่อน เพื่อเฉลิมพระเกียรติพระบาทสมเด็จพระเจ้าอยู่หัว พระวชิรเกล้าเจ้าอยู่หัว รัชกาลที่ 10 ในการต่อยอดสืบสานโครงการตามพระราชปณิธานของพระบาทสมเด็จ พระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยการสร้างศูนย์เรียนรู้เฉลิมพระเกียรติเชื่อมโยงการอนุรักษ์ ฟื้นฟูทรัพยากร ป่าไม้ และนํ้า ด้วยการใช้กลไกศูนย์อํานวยการจิตอาสาพระราชทานในการดําเนินงาน ซึ่งมีการดําเนินงานครอบคลุมทุกพื้นที่ในอําเภอเชียงของ อย่างต่อเนื่องและส่งเสริมการพัฒนาอาชีพให้แก่ประชาชนในพื้นที่ตามหลักเศรษฐกิจพอเพียง​ โดยมี​ นายประจญ​ ปรัชญ์สกุล​ ผู้ว่าราชการจังหวัดเชียงราย​ และหน่วยงานที่เกี่ยว​ข้องในพื้นที่ ให้การต้อนรับ​ และรายงานผลการดําเนินโครงการดังกล่าว​
รมว.ทส.​ กล่าวว่า​ ทุกหน่วยงานที่เกี่ยวข้องต้องร่วมมือกันต่อยอดขยายผลการดําเนินงาน​ โดยในส่วนของกระทรวงฯ​ กรมทรัพยากรน้ําบาดาลได้ดําเนินการขุดเจาะน้ําบาดาลสําเร็จ​ ซึ่งจากนี้​ จะต้องประสานดําเนินการกันอย่างไร​ เพื่อให้ทรัพยากรน้ําทั้งน้ําผิวดินและน้ําใต้ดินมีการใช้ประโยชน์อย่างคุ้มค่าและเกิดความยั่งยืน​ ทั้งนี้​ พื้นที่แห่งนี้เมื่อพัฒนาเสร็จสิ้นแล้วก็จะกลายเป็นแหล่งท่องเที่ยวที่สําคัญ​ ซึ่งจะมีคนเข้ามาท่องเที่ยวเป็นจํานวนมาก​ ดังนั้น​ ขอฝากท่านผู้ว่าราชการจังหวัด​ ให้คิดต่อยอดวางแผนป้องกันในการดูแลรักษาทรัพยากรธรรมชาติและสิ่งแวดล้อม​ เพื่อไม่ให้เกิดปัญหา​ ทั้งเรื่อง​ระบบการจัดการน้ําเสีย​ การจัดการขยะ​ การดูแลป่าไม้​ รวมไปถึง​ การเตรียมความพร้อมในการรองรับนักท่องเที่ยวที่จะเข้ามา​ ว่าสามารถรองรับได้จํานวนเท่าไหร่​ โดยไม่ส่งผลกระทบต่อทรัพยากรธรรมชาติ​ และไม่เกิดปัญหาด้านสิ่งแวดล้อม​
รมว.ทส.​ ยังได้กล่าวเน้นย้ําว่า​ "หัวใจสําคัญคือการป้องกันไม่ให้เกิดปัญหา​ ไม่ใช่การแก้ปัญหา​ การก่อสร้างการริเริ่มโครงการต่าง ๆ​ ทําได้ไม่ยาก​ แต่สิ่งที่ยากยิ่งกว่าคือการดูแลรักษา​ จะดูแลรักษาอย่างไร​ ใครเป็นผู้รับผิดชอบ​ หลังจากโครงการสําเร็จ ดังนั้น​ ทุกภาคส่วนที่เกี่ยวข้อง และประชาชนในพื้นที่ต้องร่วมมือกันเพื่อดูแลรักษาพื้นที่ที่สําคัญแห่งนี้​ ให้เกิดความยั่งยืนต่อไป"
โอกาสนี้​ รมว.ทส.​ ได้กราบนมัสการพระเทพวิสุทธิญาณ​ (หลวงพ่อไพบูลย์​ สุมังคโล) เพื่อมอบหนังสือโครงการพระสงฆ์ช่วยงานป่าไม้​ จํานวน​ 134 ไร่​ และหนังสืออนุญาตเจาะน้ําบาดาล​ และอนุญาตใช้น้ําบาดาล​ อีกทั้ง​ ได้ตรวจเยี่ยมให้ขวัญกําลังใจแก่เจ้าหน้าที่ขุดเจาะน้ําบาดาล​ ในพื้นที่ดังกล่าวด้วย